###### VABILO NA NACIONALNI POHOD PO DELU BRAČIČEVE POTI

Spoštovani člani Društva revmatikov Slovenije. Podružnica Ptuj vas vabi na nacionalni pohod, ki bo

**v soboto, dne 4. septembra po delu Bračičeve poti v Halozah**

#####

Zbrali se bomo ob 10. uri na gradu Borl v Dolanah občina Cirkulane, kjer bomo parkirali avtomobile in se malo posladkali.

**Dostop do izhodišča:**
Na avtocesti Ljubljana - Maribor zapeljemo na izvoz Slovenska Bistrica sever ali se peljemo do Maribora, kjer nas na avtocesti tabla opozori na izvoz za Ptuj- Zagreb. Na Ptuju peljemo v smeri Ormoža in nato v kraju Spuhlja zavijemo proti Zavrču. Približno po 10 minutah vožnje v daljavi zagledamo grad Borl, ki stoji na mogočni skali, ko bomo zapeljali čez most približno po 300 m vidimo kažipot, ki nas usmeri na grad, nato pa nekje po 500 m ostro zavijemo levo.

Tisti člani, ki imajo težave s hojo se bodo lahko z avtomobili odpeljali bližje našemu cilju.

**Opis poti**S parkirišča se bomo po cesti podali proti Vrbajnščku, ki je na 412m/nv in je najvišji vrh Haloz. Cesta je asfaltirana in se na samem začetku kar nekoliko dviga, a nas po 20 minutah pripelje skoraj na vrh, od katerega nas loči samo še 15 minut lahke hoje. Na vrhu stoji radijski oddajnik in še nekaj razvalin pozno gotske cerkvice sv. Urbana zgrajene v 17 stoletju. Od tu naprej pa se naša pot spušča in nas pelje med hišami, vikendi in lepo urejenimi goricami. Po približno pol ure bomo prispeli do cerkve Sv. Ane, kjer se bomo spočili, si privoščili malico, da bomo potem z lahko zaključili še zadnji del poti, ko se bomo vračali proti gradu Borl. Same hoje je približno 1:45. Pot je nezahtevna in nam bo nudila prelepe razglede.

Zaradi dogovora o prevozu na pohod prijave zbirajo vodje podružnic ali pohodništva do 29.8.2021. Ti pa prisotnost javijo Darji Šmid na telefon: 041 741 242, ali na mail vodja.ptuj@revmatiki.si.

**Po sprejetih kriterijih društva, je pohod brezplačen za redne člane, podporni in družinski člani poravnajo strošek malice v višini 10 € na mestu opravljene storitve. 10€ plačajo tudi redni člani, ki niso poravnali članarine za tekoče leto.**

Pohod bo ob vsakem vremenu.

 Darja Šmid, vodja podružnice Ptuj

***POMEMBNO!***

*Pohoda se udeležite le v primeru,* ***da ste povsem zdravi in brez znakov in simptomov okužbe z novim korona virusom (SARS-CoV-2):*** *povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememb zaznavanja vonja in/ali okusa, neobičajne utrujenosti, vnetja očesnih veznic, tako v blagi kot v težji obliki.*

*K uspešnemu preprečevanju širjenja okužbe z virusom SARS-CoV-2 odločilno pripomore odgovorno vedenje do sebe in drugih. Pomembno je, da dosledno upoštevamo preventivne ukrepe (pravilno nosimo masko, skrbimo za higieno rok in kašlja, upoštevamo varno medosebno razdaljo, v primeru slabega počutja oziroma bolezni pa ostanemo doma in se po telefonu posvetujemo z osebnim zdravnikom.*

***Ob udeležbi na naših aktivnostih morate s seboj prinesti dokazilo o izpolnjevanju enega izmed treh PCT pogojev:***

***1. Pogoj prebolelosti: dokazilo o pozitivnem rezultatu testa PCR, ki je starejši od 10 dni in ni starejši od 6 mesecev, ali potrdilo***

***zdravnika, da ste preboli COVID-19 in od začetka simptomov ni minilo več kot 6 mesecev.***

***2. Pogoj cepljenosti: dokazilo o cepljenju zoper COVID-19 in, da je od cepljenja minilo dovolj časa glede na pridobljeno cepivo.***

***3. Pogoj testiranja: dokazilo o negativnem rezultatu testa na virus SARS-CoV-2 s testom PCR, ki ni starejši od 72 ur od odvzema brisa ali s testom HAG, ki ni starejši od 48 ur od odvzema brisa.***

*Več o ukrepih za zajezitev širjenja okužb najdete na portalu GOV.SI, na povezavi:* [*https://www.gov.si/teme/koronavirus-sars-cov-2/ukrepi-za-zajezitev-sirjenja-okuzb/*](https://www.gov.si/teme/koronavirus-sars-cov-2/ukrepi-za-zajezitev-sirjenja-okuzb/)*.*

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*